IZRAKSTS
Valsts akciju sabiedrības
“Latvijas Valsts radio un televīzijas centrs”
vienotais reģistrācijas Nr.40003011203, Zemitāna iela 9 k-3, Rīga, LV-1012

SLĒGTA KONKURSA
ĀRĒJO 10 UN 0,4 KV ELEKTROAPGĀDES TĪKLU PĀRBŪVE DAUGAVPILS RTS 
ID Nr. LVRTC 2025/35
(turpmāk - Slēgts konkurss)

IEPIRKUMA KOMISIJAS SĒDES
PROTOKOLS NR. 2

Rīgā,							       2026. gada 9.janvārī plkst.11.50


Sēdē piedalās:
Iepirkuma komisijas priekšsēdētājs – Vitālijs Račinsks

Iepirkuma komisijas priekšsēdētāja vietnieks – Aivars Krasts
Iepirkuma komisijas, turpmāk arī “komisija”, locekļi:
Lāsma Beļkus
Ieva Gaile
Nadežda Dubina

Sēdi vada iepirkuma komisijas priekšsēdētājs  – V. Račinsks
Sēdi protokolē iepirkuma komisijas locekle – L.Beļkus
Komisijas izveidošanas pamatojums: VAS “Latvijas valsts radio un televīzijas centrs” valdes priekšsēdētāja 2025. gada 3. oktobra rīkojums Nr. 01-05-01/2025/106. 

Sēde notiek attālināti, izmantojot videokonferences režīmu.

Darba kārtība:
1. Par Slēgta konkursa nolikuma grozījumiem;
2. Ieinteresētā piegādātāja jautājuma izskatīšana, atbildes sniegšana.

Saskaņā ar Publisko iepirkumu likuma (turpmāk – PIL) 26.panta pirmo daļu iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā trīs locekļi (ņemot vērā, ka komisijā ir 5 (pieci) balsstiesīgi locekļi, tad ne mazāk kā 4 (četri) locekļi). Tiek konstatēts, ka sēdē piedalās 5 (pieci) balsstiesīgi komisijas locekļi, līdz ar to iepirkuma komisija ir lemttiesīga.
Par darba kārtības 1. punktu
Izskatot ieinteresētā piegādātāja uzdoto jautājumu, komisija konstatē, ka nepieciešams izdarīt grozījumus Slēgta konkursa Kandidātu atlases nolikumā (turpmāk – Slēgta konkursa nolikums). Publisko iepirkumu likuma 35. panta trešā daļa noteic, ka Pasūtītājs var izdarīt grozījumus iepirkuma procedūras dokumentos, ja vien grozītie noteikumi nepieļauj atšķirīgu piedāvājumu iesniegšanu vai citu pretendentu dalību vai izvēli iepirkuma procedūrā. Ja iepirkuma procedūras dokumentos izdarīti grozījumi, piedāvājumu iesniegšanas termiņš tiek pagarināts atbilstoši informācijas vai izmaiņu svarīgumam tā, lai piegādātāji varētu iepazīties ar visu informāciju, kas nepieciešama piedāvājuma sagatavošanai, un ievērojot Ministru kabineta noteiktos minimālos pieteikumu un piedāvājumu iesniegšanas termiņus. 
Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 33. punkts noteic, ka, ja iepirkuma komisija izdara grozījumus iepirkuma procedūras dokumentos, pieteikumu iesniegšanas minimālais termiņš pēc dienas, kad paziņojums par līgumu atkārtoti publicēts Iepirkumu uzraudzības biroja tīmekļvietnē vai nosūtīts Eiropas Savienības Publikāciju birojam publicēšanai Eiropas Savienības Oficiālajā Vēstnesī, ir vismaz puse no sākotnēji noteiktā pieteikumu iesniegšanas termiņa, bet ne īsāks par septiņām dienām. Tā kā uzaicinājums iesniegt piedāvājumu Slēgtajā konkursā publicēts EIS sistēmā 30.12.2025. un piedāvājumu iesniegšanas termiņš ir līdz 23.01.2026., kā arī Slēgta konkursa nolikumā ir veikti grozījumi, komisijas priekšsēdētājs norāda, ka piedāvājumu iesniegšanas termiņš netiek pagarināts.
 
Iepirkuma komisija vienbalsīgi ar 5 (piecām) balsīm “par” nolēma:
1.1. Apstiprināt Slēgta konkursa nolikuma un to pielikumu konsolidēto versiju atbilstoši protokola pielikumiem;
1.2. Apstiprināt, ka piedāvājumu iesniegšanas termiņš netiek pagarināts;
1.3. Atkārtoti publicēt paziņojumu par līgumu Iepirkumu uzraudzības biroja Publikāciju vadības sistēmā.
1.4. Publicēt informāciju par grozījumiem un ievietot šī protokola izrakstu un Slēgtā konkursa nolikuma konsolidēto versiju EIS e-konkursu apakšsistēmā www.eis.gov.lv.
1.5. Uzdot komisijas loceklei L.Beļkus nodrošināt protokola 1.3. un 1.4. punktā norādītā lēmuma izpildi.

Par darba kārtības 1. punktu
Iepirkumu komisija 2026. gada 6.janvārī EIS e-konkursu apakšsistēmā www.eis.gov.lv saņēma ieinteresētā piegādātāja jautājumu par iepirkuma “Ārējo 10 un 0,4 kV elektroapgādes tīklu pārbūve Daugavpils RTS”, iepirkuma identifikācijas Nr. LVRTC 2025/35 (turpmāk – Iepirkums) nolikumā ietverto kvalifikācijas prasību.
Komisijas locekļi apspriež uzdoto jautājumu un sagatavo atbildi uz to:
	Jautājums
	Atbilde

	Lūdzam precizēt, kādus speciālistus nepieciešams norādīt 6. pielikumā?
	Atbilstoši kandidātu atlases nolikuma 3.5.3.2.apakšpunktam, kandidātam nolikuma 6.pielikumā ir jānorāda speciālisti, kuriem ir izsniegta derīga apliecība vai līdzvērtīgs apliecinājums par speciālistu apmācībām spriegumaktīvo darbu veikšanā līdz 1 kV un/vai organizēšanā.

Pasūtītājs veiks grozījumus kandidātu atlases nolikuma 3.5.3.2. apakšpunktā un nolikuma 6.pielikumā. Grozījumu redakciju  lūdzam skatīt EIS.



Iepirkuma komisija vienbalsīgi ar 5 (piecām) balsīm “par” nolēma:
1.1. Apstiprināt sagatavoto atbildi uz uzdoto jautājumu.
1.2. Ievietot šī protokola izrakstu EIS e-konkursu apakšsistēmā www.eis.gov.lv.
1.3. Uzdot komisijas loceklei L.Beļkus veikt 1.2. punktā norādītā lēmuma izpildi.


Pielikumā: […]


Iepirkuma komisijas priekšsēdētājs		       (paraksts)			         V. Račinsks

Iepirkuma komisijas priekšsēdētāja vietnieks       (paraksts)			         A. Krasts

Iepirkuma komisijas locekle		       	       (paraksts)			         N.Dubina

Iepirkuma komisijas locekle			       (paraksts)			         I.Gaile

Iepirkuma komisijas locekle, protokolētāja	       (paraksts)			         L. Beļkus



Protokols parakstīts elektroniski ar drošu elektronisko parakstu. Sēdes datums un laiks norādīts protokola ievaddaļā.

IZRAKSTS PAREIZS
Valsts akciju sabiedrība „Latvijas Valsts radio
un televīzijas centrs”
Rīgā, Iepirkumu komisijas locekle L.Beļkus
Šis dokuments ir apliecināts elektroniski ar drošu elektronisko parakstu un satur laika zīmogu. Apliecinājuma datums ir parakstītāja laika zīmoga datums.




